钦定古今图书集成/明伦汇编/氏族典/第282卷 > 汪舜民
## 钦定古今图书集成/明伦汇编/氏族典/第282卷 > 汪舜民

按《明外史汪奎传》：“奎从子舜民，字从仁，成化中进士，
授行人，擢御史，出按甘肃，劾中官将帅失事，陈边计，
章疏十上。先是，奎杖阙下，舜民扶掖之，帝闻而怒。至
是奏狱情，帝忽摘其片词，贬蒙化卫经历。弘治初，迁
知东莞，擢江西佥事，改云南屯田副使。忧归。服除，适
淮扬大饥，以故官奉命赈济，活饥民百二十万人。进”
福建按察使，历河南左、右布政使。正德二年以右副
都御史抚治郧阳。改莅南京都察院，道卒。舜民好学
砥行，矫矫持风节，尢负时望。